Formulė Palmer Audi

Formulė Palmer Audi (Formula Palmer Audi, sutr. FPA) – vienviečių atvirų ratų automobilių lenktynių čempionatas, kurį 1998 m. įkūrė buvęs Formulės 1 lenktynininkas Jonathan Palmer. Čempionatas daugiausiai vyksta Jungtinėje Karalystėje.

2009 m. dalyvavimas čempionate kainavo 55 000 svarų terlingų, nugalėtojui skiriama 50 000 svarų sterlingų stipendija dalyvavimui Formulės 2 čempionate, o pirmieji trys gauna F2 bandomuosius važiavimus.

 Automobilis 
FPA čempionate visi lenktynininkai naudoja standartizuotą automobilį. Jis turi 1,8 litrų darbinio tūrio I formos 4 cilindrų turbokompresorinį Audi variklį, gebantį pasiekti 224 kW galią ir maksimalų 270 km/h greitį. Automobilis turi galios padidinimo galimybę, kuri laikinai suteikia papildomus 45 kW. Važiuoklė padaryta iš akyto aliuminio monokoko ir atitinka Formulės 3 saugumo reikalavimus. Naudojamos specialiai sukurtos „Avon“ padangos.

 Lenktynės 

Sezonas susideda iš 20 lenktynių 7 trasose. Lenktynių savaitgalis įprastai trunka dvi dienas, lenktynininkai varžosi trejose lenktynėse (išskyrus vieną etapą, kuomet vyksta tik dvejos). Pirmų ir antrų lenktynių starto pozicijos išaiškinamos kvalifikaciniais važiavimais, trečių nustatomos pagal pirmų dviejų lenktynių greičiausius ratus.

 Taškų sistema 

Taškai skiriami už pirmas 19 vietų. Skiriami tik tuo atveju, kai lenktynininkas kerta finišą.

 Vieta 12345678910111213141516171819Taškai 24201816151413121110987654321

 Lietuviai FPA 

2009 m. Formulės Palmer Audi čempionate dalyvavo lietuvis Kazimieras Vasiliauskas, tuo pačiu metu lenktyniavęs ir Formulėje 2. Jau antrose čempionato lenktynėse užlipo ant apdovanojimų pakylos. Viso sezono metu ten pabuvojo 11 kartų (2 pergalės, 7 antros vietos ir 2 trečios), o bendroje įskaitoje liko antras, nuo čempiono atsilikęs 17 taškų.

 Čempionai 

 Sezonas Čempionas Antra Vieta Trečia vieta Rudens trofėjus/Žiemos serija 1998  Justin Wilson  Darren Turner  Richard Tarling  Derek Hayes 1999  Richard Tarling  Richard Lyons  Damien Faulkner  Paul Edwards 2000  Damien Faulkner  Justin Keen  Robbie Kerr  Philip Giebler 2001  Steve Warburton  Stephen Young  Gideon Cresswell 2002  Adrian Willmott  Joel Nelson  Roman Rusinov  Ben Lewis 2003  Ryan Lewis  Adam Smith  Ryan Hooker  Jonathan Kennard 2004  Jonathan Kennard  Rob Jenkinson  Karim Ojjeh  Stephen Young 2005  Joe Tandy  David Epton  Stuart Prior  Josh Weber 2006  Jon Barnes  Viktor Jensen  Chris Hyman  Dane Cameron 2007  Tim Bridgman  Stefan Wilson  Luciano Bacheta  Richard Keen 2008  Jason Moore  Tom Bradshaw  Jolyon Palmer  Niall Quinn 2009  Richard Plant  Kazimieras Vasiliauskas  Adam Foster 2010  Nigel Moore  Maxime Jousse  Ramón Piñeiro

 Šaltiniai 

 Nuorodos 
 Oficiali Formulės Palmer Audi svetainė 
 Senoji Formulės Palmer Audi svetainė